Garasjedøråpner. Motoren er inni boksen øverst til høyre.
**Garasjeportåpner** eller **garasjedøråpner** er en motorisert enhet for åpning og lukking av en garasjeport. Motoren er som regel elektrisk, og kan for eksempel styres med en bryter på veggen, en fjernkontroll, mobilapplikasjon, eller automatisk når en gitt bil eller annet kjøretøy kommer kjørende.

Døren kan drives av motoren via en kjede, drivreim eller ledeskrue, direktedrift, eller via en såkalt "jackshaft"-mekanisme.

En utløsermekanisme gjør det mulig å koble fra motoren for manuell drift under strømbrudd eller i et nødstilfelle. Endebrytere sørger for at motoren stopper når porten når enden ved åpning og lukking.

Fjernkontroll
-------------

Garasjeportåpnere går gjerne radiofrekvenser, og det er viktig med en form for koding for å sikre at naboer ikke utilsiktet åpner hverandres garasje.

I tillegg til konvensjonelle radiosendere fins det også garasjeportåpnere som kan kobles til mobilapplikasjon via Blåtann eller WiFi.

### Frekvenser i USA

Typisk fjernkontroll til garasjeportåpner (uåpnet til venstre, åpnet til høyre).
Praktisk operativ bruk av fjernkontroller kom på 1960-tallet, men siden kun noen få frekvenser ble brukt, kunne brukere oppleve at deres fjernkontroll kunne åpne andre garasjeporter. I kommersielle fjernkontroller i 1980- og 1990-årene (første og andre generasjon) sendte man ukrypterte koder, og disse var derfor sårbare for angrep. Tredje generasjons fjernkontrollere kom tidlig i 2000-årene opererte på frekvenser mellom 300-400 MHz med krypterte meldinger. Fjerde generasjons fjernkontrollere fra 2011 ble begrenset til færre frekvenser for å unngå interferens med annen radiokommunikasjon.

Tilleggsfunksjoner
------------------

Ekstra funksjoner inkluderer, blant annet:

* Automatisk lys som slås på når døren åpnes (eller via bevegelsessensorer) og slår seg av automatisk etter en forhåndsinnstilt forsinkelse
* Mulighet for å slå av radiomottaker mens man er på ferie eller borte i en lengre periode (for å unngå hacking).
* Automatisk lukke-funksjon etter en tid bestemt for å hindre tyveri.
* Karbonmonoksid-sensor for å åpne døren i tilfelle av garasjen blir oversvømmet med eksos.
* Åpning over internett, for eksempel for å slippe inn gjester eller leveranse av varer.
* Utkoblingsmekanismer som gjør at porten stopper på en trygg måte når den registrer hindringer.
* PIN-kode, fingeravtrykksleser eller annen biometri.

Sikkerhet
---------

Skisse av garasjeport.
Garasjeportåpnere har sterke motorer og kan utøve dødelige krefter. En feiljustert port eller en port som brukes feil kan føre til klemskade, og det er ikke sikkert at den kan reverseres i en nødsituasjon.

Siden 1982 har det vært krav til en mekanisme på garasjeportåpnere slik at motoren raskt kan kobles fra og porten kan åpnes manuelt. Fra samme år kom det også krav om at døren skal reversere retning dersom den møter på en hindring.

I 2018 ble det innført en lov i California (*California Senata Bill No. 969*) om at alle garasjeportåpnere skal ha en batteridrevet reserveløsning i tilfelle strømnettet går ned. Loven kom som en reaksjon på at minst 5 personer mistet livet i skogbrannene i California i 2017 på grunn av at garasjedøren ikke ville åpne seg da strømmen hadde gått. Eiere av garasjeporter som ikke har installert en slik mekanisme kan få 1000 dollar i bot.

Se også
-------

* Smarthus

Referanser
----------

1. ↑  Castro, Diane. «The Complete Garage Door System». Besøkt 10. mars 2020.
2. ↑  Cole, David John (2002). *Encyclopedia of modern everyday inventions*. Westport, Conn.: Greenwood Press. ISBN 0-313-31345-8. OCLC 49627783.
3. ↑  «Garasjeportåpnere | Garasjeportåpnere | Hoermann.no». *www.hoermann.no*. Besøkt 7. oktober 2021.
4. ↑  Koones, Sheri (2004). *House about it : dream, design, dwell* (1st ed utg.). Salt Lake City: Gibbs Smith. s. 164–165. ISBN 1-58685-377-5. OCLC 55016959. CS1-vedlikehold: Ekstra tekst (link)
5. ↑  «Garage Door Operators/Gate Operators». *U.S. Consumer Product Safety Commission* **(engelsk)**. Besøkt 7. oktober 2021. «The update indicates that between March 1982 and November 1996, there were 62 deaths and 49 injuries to children under 15 years of age associated with automatic garage doors and garage door openers. There were also 75 consumer complaints associated with potential entrapment hazards reported to CPSC during this period.»
6. ↑  «Falling Garage Doors — A Crushing Concern». Garage Door Child Safety.
7. ↑  «Non Reversing Garage Door Openers a Hazard» (PDF). U.S. Consumer Product Safety Commission.
8. ↑  «Garage Door System Safety Guidelines». Door & Access Systems Manufacturers Association International. Arkivert fra originalen 23. desember 2008.
9. ↑
10. ↑  «New California Law Could Cost You $1000 in Fines». Besøkt 6. september 2019.